Video: Bakkie trek petrolpomp om; brand ontstaan‘n Skermskoot uit die video Maroela Media het bevestig dat die voorval Dinsdagoggend omstreeks 07:00 by die Engen-vulstasie in Nigelweg in Selcourt plaasgevind het. Die video wys hoe ŉ wit Toyota Hilux-bakkie skielik wegtrek terwyl die pomp se pyp steeds aan die bakkie gekoppel was. Die pomp word omgetrek en ŉ brand ontstaan. Petroljoggies is vinnig op die toneel om die brand te blus. Die motoris het reeds vir sy brandstof betaal en vir ŉ strokie gewag toe die voorval plaasgevind het. Al die nodige veiligheidsprosedures is gevolg en niemand is tydens die voorval beseer nie. Maroela Media het Engen se kommunikasie-afdeling gekontak vir meer inligting en wag vir terugvoer. [wpvideo h3ffgG5K]